पाएं अपने शहर की ताज़ा ख़बरें और फ्री ई-पेपरडाउनलोड करें
धार। नालछा क्षेत्र के शिकारपुरा जंगल में तेंदुए की पेस्टीसाइड से हुई मौत के मामले में तीसरा आरोपी भी गिरफ्तार कर लिया गया है। आरोपी के कब्जे से वन विभाग की टीम ने तेंदुए की मूंछ के आठ बाल जब्त किए हैं। आरोपी राधेश्याम निवासी कांकलपुरा को कोर्ट में पेश किया गया जहां से 20 जून तक न्यायिक हिरासत में भेजा गया। गौरतलब है मृत केड़ी पर पेस्टीसाइड का लेप कर दिया था, उसे खाने से तेंदुए की मौत हो गई थी। इस मामले में दो आरोपी गिरफ्तार हो चुके थे। राधेश्याम फरार था।
मुनिश्री दिव्यचंद्रविजयजी का मंगल प्रवेश आज
मुनि दिव्यचंद्रविजयजी का धार रोड स्थित दादावाड़ी पर मंगल प्रवेश मंगलवार को होगा। राजेंद्रसूरी जैन दादावाड़ी ट्रस्ट के अध्यक्ष सतीश खटोड़ ने बताया मुनि 16 जून तक मनावर दादावाड़ी पर रहेंगे व कई धार्मिक कार्यक्रम संपन्न कराएंगे। 17 को मनावर से विहार कर 14 जुलाई को आष्टा में वर्षावास चातुर्मास के लिए मुनि हितेशचंद्रविजयजी व मुनि दिव्यचंद्रविजयजी मंगल प्रवेश करेंगे।
टेस्टिंग के दौरान लिफ्ट चालू करते ही गिरी
स्थानीय पालिका निधि कॉम्प्लेक्स की बंद पड़ी लिफ्ट टेस्टिंग के लिए चालू करते ही गिर गई। तान का बोल्ट खिसकने से घटना होना बताई जा रही है। शुक्र रहा कि नीचे स्टैंड वाले हिस्से में कोई नहीं था। उपयंत्री दीपक चौरे ने बताया तीन तान पर लिफ्ट चलती है जिसमें से एक तान से तार निकल गया था। इंदौर से मैकेनिक बुलाया है। समय-समय पर मेंटेनेंस कराते हैं।
समितियों का गठन होगा
धार। पतंजलि योग एवं भारत स्वाभिमान अभियान के तहत धार शहर में वार्डवार समितियां गठित की जाएंगी। इसे लेकर मंगलवार को बावीसा ब्राह्मण धर्मशाला नानेवाड़ी में शाम 4 बजे बैठक रखी है। लोगों से शामिल होने की अपील की। जानकारी जिला संवाद प्रभारी सुरेश मुकाती ने दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn